Apple snart klar med over-ear hovedtelefoner og AirPods X

Selv om Apple har droppet deres store World Wide Developer Conference – som nu kun holdes virtuelt – er der stadig planer om at lancere nye fysiske produkter ved eventets keynote. Nogle af Apples mest populære produkter er deres AirPods, og den popularitet vil Apple naturligvis udbygge. Det er Twitter brugeren Jon Prosser, der på Twitter kommer med rygtet om nye hovedtelefoner – blandt andet nye over-ear hovedtelefoner og et nyt sæt AirPods, kaldet AirPods X.

You ready for this?

Apple Over-Ear Headphones
Codename: B515
(Think Beats 700)
$350
Aimed for WWDC

AirPods X
Codename: B517
For sports/running
(think Beats X)
~$200
Aimed for Sept/Oct

Probably what DigiTimes thought was “AirsPods Pro Lite”

End goal: phase out Beats
— jon prosser (@jon_prosser) April 7, 2020

Over-ear og til sport

Ifølge Jon Prosser, der er leaker og YouTuber, mener at vide at de to hovedtelefoner vil være henholdsvis et klassisk sæt hovedtelefoner der dækker ørerne (over-ear) som minder om de nuværende Beats 700, og dertil et sportsheadset kaldet AirPods X – der i udgangspunktet burde ligne Beats X temmeligt meget. Prisen for overear headsettet skulle blive 300$ (Vi gætter på en dansk pris omkring 2.500 kr.) og for AirPods X 200$ (vi gætter på ca. 1.800 kr.)

i samarbejde med PriceRunner

Beats skal dø

Jon Prossers Tweet ender med en forudsigelse om, at hovedtelefonmærket Beats, der blev købt af Apple tilbage i 2014, kan være på vej i graven. Det har der været forudsigelser om før – ligesom rygterne om både over-ear hovedtelefoner og AirPods X har været fremme før.

Apples WWDC skulle altså blive stedet hvor de nye over-ear hovedtelefoner dukker op, imens Jon Prosser forventer at AirPods X først kommer til efteråret.

Apple snart klar med over-ear hovedtelefoner og AirPods X